
DR.31.3.2005  

 
 

55

taman-taman pertanian ini seperti yang berlaku di Taman Pertanian Bukit Cahaya.  Di 
manakah letaknya nilai budi dan rasa cintakan alam kepada mereka ini dan apakah yang 
lebih penting kepada mereka sama ada keindahan alam ataupun wang ringgit yang 
menguntungkan mereka.  Saya meminta kerajaan dan Yang Berhormat Menteri Pertanian 
dan Industri Asas Tani serta pihak kerajaan dapat mengambil tindakan tegas terhadap 
mereka yang tamak dan rakus agar mereka sedar bahawa mereka juga mempunyai 
tanggungjawab sosial terhadap masyarakat dan alam sekitar. 

Tuan Yang di-Pertua, menyentuh tentang pembangunan pertanian luar bandar, 
saya dapati terdapat agensi-agensi pertanian luar bandar akhir-akhir ini amat lemah dan 
tidak berdaya maju.  Saya tidak tahu di mana silapnya, sama ada pegawai dan kakitangan 
yang terlibat telah bosan dengan kerja mereka atau mereka telah tidak berminat dengan 
jawatan yang dipegang kerana terlalu lama di sesuatu tempat.  Keadaan ini ditambah pula 
dengan sikap bebal dan manja yang dihadapi oleh masyarakat luar bandar yang belum 
dapat dibanteras.   

Oleh itu saya meminta supaya pihak kementerian mengaktifkan semula dan 
memantau perjalanan Jawatankuasa Pertanian di peringkat daerah kalau kita ingin benar-
benar melihat hasrat Yang Amat Berhormat Perdana Menteri dalam menjana semula aktiviti 
industri luar bandar menjadi kejayaan.  Jika tidak, hasrat hanya akan tinggal hasrat sahaja, 
wang akan habis begitu sahaja manakala para petani akan terus dibelenggu kemiskinan 
melarat. 

Tuan Yang di-Pertua, menyentuh tentang RELA, kini kita mempunyai lebih 
310,000 ahli RELA di seluruh negara – 283,000 adalah Relawan dan lebih 26,000 adalah 
Relawati.  Jasa RELA terhadap negara tidak boleh diperkecilkan.  Ini terbukti melalui 
operasi yang dijalankan oleh kerajaan dalam mengatasi masalah pendatang tanpa izin 
baru-baru ini.  Mereka merupakan benteng kedua ataupun  ketiga negara selepas pasukan 
tentera dan polis dalam mempertahankan negara kita.  Kementerian Hal Ehwal Dalam 
Negeri melalui Pejabat RELA menyediakan kemudahan pentadbiran logistik dan kewangan 
kepada RELA tetapi ia tidak mencukupi. 

Tuan Yang di-Pertua, saya mohon pihak kerajaan memberikan penjelasan, apakah 
bentuk-bentuk insentif dan jaminan yang diberikan oleh kerajaan kepada anggota RELA.  
Apakah semua anggota-anggota RELA yang terlibat dilindungi oleh insurans semasa 
mereka menjalankan tugas dan operasi kerana sebahagian besar daripada mereka adalah 
terdiri daripada mereka yang berpendapatan rendah tetapi rela dan bersedia 
mengorbankan diri demi bangsa, agama dan negara.  Janganlah kita korbankan masa 
depan mereka dan anak-anak mereka untuk mempertahankan negara tetapi nasib mereka 
tidak dibela sewajarnya. 

Masalah dadah, Tuan Yang di-Pertua, dalam membahaskan masalah ini, saya 
amat merasa kecewa kerana kita telah banyak membahas dan membincangkan isu ini 
sejak berpuluh-puluh tahun yang lalu.  Masa telah berlalu banyak dibuangkan, wang ringgit 
telah berbilion dibelanjakan namun masalah dadah dan bilangan penagih dadah semakin 
meningkat dan menakutkan.  Ini tidak termasuk wang yang dibelanjakan oleh agensi-
agensi, pegawai-pegawai kerajaan dan pihak-pihak lain, yang secara langsung atau tidak 
langsung terlibat dalam melaksanakan program-program yang dianjurkan dalam 
membanteras masalah ini.   

Saya secara peribadi kadang-kadang merasa bosan dengan berbagai-bagai 
cadangan yang diutarakan oleh banyak pihak, termasuk ahli politik seperti Ahli Parlimen 
yang berulang-ulang kali mencadangkan beberapa pendekatan bagi mengatasi masalah ini 
kepada kerajaan.  Saya pernah secara terus terlibat dengan usaha membanteras masalah 
penagihan dadah lebih 10 tahun semasa saya bertugas di Bahagian Keselamatan Negeri 
Pahang dan di beberapa daerah sebagai Setiausaha Keselamatan Daerah.  Cadangan 
beberapa pihak termasuk di Dewan yang mulia ini supaya penagih-penagih ditempatkan di 
sebuah pulau yang jauh terpencil dari masyarakat, mudah dikawal telah dikemukakan sejak 
awal tahun 80-an lagi.  Ketika itu Pulau Bidong yang pernah dijadikan pusat penempatan 
pelarian Vietnam dicadangkan sebagai pusat penempatan penagih-penagih yang terlibat 
tetapi cadangan terus menjadi cadangan.   



55. taman-taman pertanian ini seperti yang berlaku di Taman Pertanian Bukit Cahaya. Di manakah letaknya nilai budi dan rasa cintakan alam kepada mereka ini dan apakah yang lebih penting kepada mereka sama ada keindahan alam ataupun wang ringgit yang menguntungkan mereka. Saya meminta kerajaan dan Yang Berhormat Menteri Pertanian dan Industri Asas Tani serta pihak kerajaan dapat mengambil tindakan tegas terhadap mereka yang tamak dan rakus agar mereka sedar bahawa mereka juga mempunyai tanggungjawab sosial terhadap masyarakat dan alam sekitar. Tuan Yang di-Pertua, menyentuh tentang pembangunan pertanian luar bandar, saya dapati terdapat agensi-agensi pertanian luar bandar akhir-akhir ini amat lemah dan tidak berdaya maju. Saya tidak tahu di mana silapnya, sama ada pegawai dan kakitangan yang terlibat telah bosan dengan kerja mereka atau mereka telah tidak berminat dengan jawatan yang dipegang kerana terlalu lama di sesuatu tempat. Keadaan ini ditambah pula dengan sikap bebal dan manja yang dihadapi oleh masyarakat luar bandar yang belum dapat dibanteras. Oleh itu saya meminta supaya pihak kementerian mengaktifkan semula dan memantau perjalanan Jawatankuasa Pertanian di peringkat daerah kalau kita ingin benar- benar melihat hasrat Yang Amat Berhormat Perdana Menteri dalam menjana semula aktiviti industri luar bandar menjadi kejayaan. Jika tidak, hasrat hanya akan tinggal hasrat sahaja, wang akan habis begitu sahaja manakala para petani akan terus dibelenggu kemiskinan melarat. Tuan Yang di-Pertua, menyentuh tentang RELA, kini kita mempunyai lebih 310,000 ahli RELA di seluruh negara- 283,000 adalah Relawan dan lebih 26,000 adalah Relawati. Jasa RELA terhadap negara tidak boleh diperkecilkan. Ini terbukti melalui operasi yang dijalankan oleh kerajaan dalam mengatasi masalah pendatang tanpa izin baru-baru ini. Mereka merupakan benteng kedua ataupun ketiga negara selepas pasukan tentera dan polis dalam mempertahankan negara kita. Kementerian Hal Ehwal Dalam Negeri melalui Pejabat RELA menyediakan kemudahan pentadbiran logistik dan kewangan kepada RELA tetapi ia tidak mencukupi. Tuan Yang di-Pertua, saya mohon pihak kerajaan memberikan penjelasan, apakah bentuk-bentuk insentif dan jaminan yang diberikan oleh kerajaan kepada anggota RELA. Apakah semua anggota-anggota RELA yang terlibat dilindungi oleh insurans semasa mereka menjalankan tugas dan operasi kerana sebahagian besar daripada mereka adalah terdiri daripada mereka yang berpendapatan rendah tetapi rela dan bersedia mengorbankan diri demi bangsa, agama dan negara. Janganlah kita korbankan masa depan mereka dan anak-anak mereka untuk mempertahankan negara tetapi nasib mereka tidak dibela sewajarnya. Masalah dadah, Tuan Yang di-Pertua, dalam membahaskan masalah ini, saya amat merasa kecewa kerana kita telah banyak membahas dan membincangkan isu ini sejak berpuluh-puluh tahun yang lalu. Masa telah berlalu banyak dibuangkan, wang ringgit telah berbilion dibelanjakan namun masalah dadah dan bilangan penagih dadah semakin meningkat dan menakutkan. Ini tidak termasuk wang yang dibelanjakan oleh agensi- agensi, pegawai-pegawai kerajaan dan pihak-pihak lain, yang secara langsung atau tidak langsung terlibat dalam melaksanakan program-program yang dianjurkan dalam membanteras masalah ini. Saya secara peribadi kadang-kadang merasa bosan dengan berbagai-bagai cadangan yang diutarakan oleh banyak pihak, termasuk ahli politik seperti Ahli Parlimen yang berulang-ulang kali mencadangkan beberapa pendekatan bagi mengatasi masalah ini kepada kerajaan. Saya pernah secara terus terlibat dengan usaha membanteras masalah penagihan dadah lebih 10 tahun semasa saya bertugas di Bahagian Keselamatan Negeri Pahang dan di beberapa daerah sebagai Setiausaha Keselamatan Daerah. Cadangan beberapa pihak termasuk di Dewan yang mulia ini supaya penagih-penagih ditempatkan di sebuah pulau yang jauh terpencil dari masyarakat, mudah dikawal telah dikemukakan sejak awal tahun 80-an lagi. Ketika itu Pulau Bidong yang pernah dijadikan pusat penempatan pelarian Vietnam dicadangkan sebagai pusat penempatan penagih-penagih yang terlibat tetapi cadangan terus menjadi cadangan.